User talk:Zawan Failasuf

اسلامي نظام او اړتیا
سره له دې چې د نړۍ پرمخ د وضعي قوانینو او یا هم په اصطلاح د ژوندانه د نظام لپاره بېلابېلې نظریې وازمویل شوې، خو بیا هم نړۍ او نړیوال پدې بریالي نشول چې د آرام ساه واخلي او ددوی په لاس جوړ شوي نظامونه یې اړتیاوو او غوښتنو ته قانع کوونکی ځواب ووایي، نه وضعي قوانینو د انساني ژوند لپاره سهولتونه رامنځته کړل او نه هم حاکمو منفورو او مردودو تیوریو چې په اسلامي او غیر اسلامي دواړو کې پر ملتونو تپل شوي دي او په هر اړخ کې له معنوي، مادي او منطقي اړخه نیمګړي دي. په معاصرې نړۍ کې دیموکراسي/سیکولریزم هغه نظریه یا د یوه نظام د جوړښت هغه فورمول دی چې له انساني فطرت او خلقت سره په خورا تضاد کې واقع ده، پداسې حال کې چې داعیان یې د اوسنۍ نړۍ یو ضرورت بولي؛ خو بیا هم پدې نده بریالۍ شوې چې د نړۍ هر فرد ته قانع کوونکې واوسي او د هغه په رڼا کې د ژوند چارې پرمخ بوزي او تر چتر لاندې یې ژوند وکړي. که په نړۍ حاکمو نظامونو ته ځغلنده نظر وکړو، ماتحت وګړي یې ترې هېڅ رضایت نلري او دې ته اړتیا پېښیږي چې داسې یو نظام رامنځته شي چې د ټول بشریت لپاره پکې آرام، وقار او درنښت نغښتی وي، ځکه خو ددې ټولو غوره بدیل #اسلامي_نظام دی!! چې د بشري ژوندانه هره برخه پکې رانغاړل شوې او غوره فورمول دی، داسې چې اسلام(اسلامي نظام) د روغتیا، تعلیم، اقتصاد، کرنې، ټکنالوژی، سیاست او ساینس ټول هغه ابعاد په بر کې نیسي چې څوارلسوه یو څلوېښت/1441 کاله وړاندې اسلام روښانه کړي دي، پداسې حال کې چې ساینس یا اوسنۍ ټکنالوژي، طبابت او علم یې اوس پر حقانیت اعتراف کوي. له بل اړخه په دنیایي ادیانو کې له اسلام پرته داسې کوم دین/نظام نشته چې د اسلام په څېر واضح، قانع کوونکی او ساده نظام دې تمثیل کړای شي، ځکه اسلام هغه الهي! دین/نظام دی چې خالق د مخلوقاتو له فطرت او خلقت سره سم نازل کړی دی، نه یې د انساني قوت او نفس له توان پورته دی او نه هم داسې چې انسان دې یې په رعایت کولو کې څه بهانه ومومي او پر اطاعت/عملي کولو کې دې یې پاتې راشي، ځکه خو ویلای شو چې اسلام د انساني فطرت هغه غوښتنه ده چې له دې پرته هېڅ دین، فکر او نظریه نشي کولای انساني فطرت وزغمي او هغه چې د بشري ژوند اړتیا ده ځواب ووايي. د یوه سوچه اسلامي نظام په هیله!!
 * 1) اسلامي_نظام_او_اړتیا!!
 * 2) لېکنه_ځوان_فیلسوف

Zawan Failasuf (talk) 12:05, 26 March 2020 (UTC)